Dissipelskap: Tel die koste - www.bybelkennis.co.za
I divide all readers into two classes: those who read to remember, and those who read to forget. –Willia Lyons Phelps
In Lukas 14:25 – 33 praat Jesus oor die eise van dissipelskap.
Hy sê onder andere as iemand sy dissipel wil wees, moet hy afstand doen van sy eie vader en moeder en vrou en kinders en susters, ja, selfs van sy eie lewe. Iemand wat nie sy eie kruis dra en agter My aankom nie, kan nie my dissipel wees nie … So kan niemand van julle my dissipel wees as hy nie bereid is om van al sy besittings afstand te doen nie. Dissipelskap kom teen 'n koste. Daarom moet ons eers ons harte ondersoek en vasstel of ons bereid is om die prys te betaal.
As dit dan 'n prys gaan kos, hoekom moet ons dissipels maak? Jesus Christus het sy dissipels geroep. Soos hulle Hom gevolg het, sien hulle hoe Hy siekes genees, dooies laat opstaan, maar hulle sien ook sy liefde vir sondaars. Dit pas nou nie juis in wat die mense van destyds verwag het dat die Messias sou kom doen nie. Hulle volg Hom tot die einde … en toe sterf Hy aan die kruis. Hulle hoop vir 'n beter wêreld sterf saam met Jesus aan die kruis. Nou volg drie dae van verwarring en ontnugtering. Alles waarop hulle gehoop het, is weg. Het hulle drie jaar van hulle lewens gemors om Hom te volg?
Hoekom moet ons dissipels maak? Om dit 'n opdrag is wat Jesus Christus aan ons gegee het. Volgende keer kyk ons na die opdrag aan die kerk.